section_heading: Životopis
paragraph_text: Dodd je puštao glazbu za mušterije u prodavaonici njegovih roditelja. Za vrijeme dok je boravio na jugu SAD-a se upoznao s glazbom rhythm and blues koja je u ono vrijeme bila popularna. Kad se 1954. vratio na Jamajku, osnovao je Downbeat Sound System. Imao je pojačalo, gramofon, nekoliko američkih ploča koje je uvozio iz New Orleansa i Miamija. Uspjehom njegovog sound systema u dosta konkurentnom okružju, Dodd je sve češće putovao po SAD-u tražeći nove glazbene materijale kojima bi privukao jamajčansko slušateljstvo. Dodd je osnovao pet novih sound systema koji su svake noći svirali. Da bi njegovi sound systemi radili, Dodd je zaposlio ljude kao što su Lee Scratch Perry, njegovu "desnu ruku" u prvim godinama njegove karijere, U-Roya i Princea Bustera.